Vuonna 2006 Käki ei kilpaillut suurissa turnauksissa. Vuonna 2007 hän osallistui sarjassa 55 kg EM-kilpailuihin Sofiassa. Hän aloitti toiselta kierrokselta ja voitti tšekkiläisvastustajansa jaksoin 2–0. Kolmannella kierroksella Käkeä vastaan asettui azerbaidžanilainen edellisvuoden MM-hopea- ja EM-pronssimitalisti Rövşən Bayramov, joka voitti ottelun jaksoin 1–2 ja voitti lopulta Euroopan mestaruuden. Ensimmäisessä keräilyottelussa Käki selätti kreikkalaiskilpailijan ja eteni pronssiotteluun, jossa vastaan asettui jälleen Serbian Fris. Fris ei antanut Käelle pistettäkään ja voitti pronssimitalin jaksoin 2–0. Käki sijoittui viidenneksi.